Luciano De Crescenzo

Luciano De Crescenzo (Napule, 18 'e aùsto 1928 – Romma, 18 'e luglio 2019), fuje nu scrittore e n' artista taliano; na vota era ngignere.

 Biografía 
Nascette dinte 'o rione Santa Lucia. Dinte a  l'autobiografia soia, isso ha raccuntato ca  'e genitore se spusaieno abbastanza  tarde, pecchè s'erano canusciute attraverso 'a "presentazzione fotografica". Quanno era giovane, faticaie dinte a ditta 'e guantare gestita do pate ('a leggenda vò ca n'operaio suoio fosse stato l'autore da famosa canzona Oi Marì) e durante 'a Siconda uerra munniale se spustaie a Cassino: è curioso comme uno de' meglio amice suoie 'e quanno era criaturo fosse Carlo Pedersoli, po' addeventato 'o famoso attore Bud Spencer. S'è spusato 'o 1961 separannose doppo, e ha avuto na figlia.

Dopo 'a laurea 'e ngegneria, pigliata  all'Università 'e Napule co'  massimo de' vote, allievo do granne prufessore Renato Caccioppoli capisce dinte 'o 1976 'a  vera vocazziona soia, chella 'e "scrittore divulgatore". Infatti, doppo nu periodo 'e circa vinte anne all'IBM addò era stato tra l'ato nummenato direttore, decidette 'e lascià 'o lavoro suoio pe'se putè dedicà a tiempo chino 'a scrittura, favurito pure 'a l'interessamento 'e Maurizio Costanzo ca se po' definì 'o padrino da  primma opera soia: Così parlò Bellavista. Partecipanno 'o talk show “Bontà loro” presentato 'a Maurizio Costanzo e pe' ati manifestazione pubbliche, fra 'o 1976 e 'o 1977 'o librò suoio vennette cchiù 'e 600.000 copie e fuje tradotto pure 'o Giappone, addeventanno nu vero e proprio caso letterario.

Tra 'o 1977 e 'o 2000, Luciano De Crescenzo addeventa n' autore 'e successo internazionale: pubbleca vintiquatto libbre, vennenno 18.000.000 'e copie pe' tutto 'o munno, 'e cheste 7.000.000 in Italia. L'opere soie venane trarotte dinte a  19 lengue e spase dinte a 25 paise.

Venano doppo tutta na longa serie 'e rumanze (Oi dialogoi do 1985, Sembra ieri do 1997, La distrazione do 2000), a chisti rumanze s'agghiondano opere 'e saggistica (Storia della filosofia greca - I Presocratici do 1983, "Storia della filosofia greca - Da socrate in poi" d o [1986], Storia della filosofia medievale do 2002, Storia della filosofia moderna - da Niccolò Cusano a Galileo Galilei do 2003, Storia della filosofia moderna - da Cartesio a Kant do 2004), "I pensieri di Bellavista" do 2005.

Luciano De Crescenzo ha sempe affiancato all'attività  soia 'e  scrittore chella 'e divulgatore, capace 'e fa trasì pure 'o lettore cchiù inesperto dinte 'e  prubleme ca esceno fora da  filosofia antica, e infatti durante 'o periodo e l'anne Uttanta e Nuvanta ha presentato ncoppe 'e rete televisive 'e Mediaset na trasmissione televisiva basata ncoppe 'e  mite e ncoppe 'e  leggende 'e l' antiche grece. Ogge, a causa 'e na rara malattia, nun è capace 'e ricanoscere 'e facce da gente.

 'O cinema 
Perzunaggio cu mille qualità e talento, De Crescenzo ha faticato comme autore dinte 'a televisione e dinte a diverze funzione pure 'o cinema. Ncoppe 'o granne schermo debbuttaie comme attore cu 'o film Il pap'occhio (1980),nzieme a l'amico Roberto Benigni e diretto da l'atu "cumpare" Renzo Arbore. 'O 1982 fuje nterprete 'e Quasi quasi mi sposo mentre 'o 1984 fuje prutagunista e sceneggiatore dinte 'o film F.F.S.S. Cioè che mi hai portato a fare sopra Posillipo se non mi vuoi più bene?, ancora pa regia 'e Renzo Arbore.

Dinte 'o  stesso anno succedette pure 'o debutto suoio areto 'a macchiana 'e presa cinematrografica cu Così parlò Bellavista, ricavato da 'o libbro suoio ca era addeventato nu best sellers. 'O successo d a pellicola, ca avette nu buonu risultato 'o botteghino e na discreta critica, 'o convincette a dirigere l'anno doppo Il mistero di Bellavista (piglianno spunto ancora da 'e libbre ca isso stesso aveva scritto ) e 'a cummedia a episodie 32 Dicembre'o 1988, na storia basata ncoppa 'a  relatività do tiempo.

'O 1990 recitaie nzieme a Sophia Loren e Alessandra Mussolini dinte 'o film Sabato, domenica e lunedì'e Lina Wertmuller mentre 'o 1995 scrive, dirige e nterpreta nzieme a Teo Teocoli e Isabella Rossellini Croce e delizia, cunziderato da paricchie critiche cinematrografiche, comme 'o meglio film suoio.
Presenta pure  cinche programme televisive, cullabora a varie testate giurnalistiche, e 'o 1994 nce vene cunferita 'a cittadinanza ateniese onoraria.

Sceneggiatore 'o 1978 'e La mazzetta'e Sergio Corbucci cu Nino Manfredi, facette l'urdema apparizione areto a na telecamera 'o 2001 nterpretanno na parta piccerella 'e nu boss mafiuso dinte 'o film pa TV Francesca e Nunziata'', ancora d a Wertmuller.

 Ricanuscimiente 
Premie pe' libbre suoie:
premio Scanno 1977
Palma d'Oro 'e Bordighera 1978
Globo d'Oro e Premio Bancarella 1984, Fregene 1993

Premie pe' film suoie:
2 David di Donatello 1985
2 Nastro d'Argento 1985
2 Chaplin a Vevey 1985
2 Festival d'Annecy 1985

 Ati pruggette 

 Jonte 'a fore 
 Sito ufficiale

Categurìa:Ngignere taliane
Categurìa:Scritture taliane
Categurìa:Atture taliane
Categurìa:Sceneggiature taliane
Categurìa:Reggiste taliane